CELEX: 62008CN0199
Language: fi
Date: 2008-05-15 00:00:00
Title: Asia C-199/08: Ennakkoratkaisupyyntö, jonka Oberster Gerichtshof (Itävalta) on esittänyt 15.5.2008 — Erhard Eschig v. UNIQA Sachversicherung AG

2.8.2008   
            
            
               FI
            
            
               Euroopan unionin virallinen lehti
            
            
               C 197/10
            
         Ennakkoratkaisupyyntö, jonka Oberster Gerichtshof (Itävalta) on esittänyt 15.5.2008 — Erhard Eschig v. UNIQA Sachversicherung AG
   (Asia C-199/08)
   (2008/C 197/16)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberster Gerichtshof
   Pääasian asianosaiset
   
      Kantaja: Erhard Eschig
   
      Vastaaja: UNIQA Sachversicherung AG
   Ennakkoratkaisukysymykset
   
               1)
            
            
               Onko oikeusturvavakuutusta koskevien lakien, asetusten ja hallinnollisten määräysten yhteensovittamisesta 22.6.1987 annetun neuvoston direktiivin 87/344/ETY (1) 4 artiklan 1 kohtaa tulkittava niin, että erään oikeusturvavakuutuksen antajan käyttämiin yleisiin sopimusehtoihin kuuluva ehto, jonka mukaan sellaisissa vakuutusasioissa, joissa suuri määrä vakuutuksenottajia on kärsinyt vahinkoa saman tapahtuman (kuten arvopaperipalveluja tarjoavan yrityksen maksukyvyttömyyden) seurauksena, vakuutuksenantajalla on oikeus valita oikeudellinen edustaja ja joka näin rajoittaa yksittäisen vakuutuksenottajan oikeutta valita vapaasti asianajajansa (niin sanottu ”joukkovahinkoehto”), on sen kanssa ristiriidassa?
            
         
               2)
            
            
               Jos vastaus kysymykseen 1 on kieltävä:
               Millä edellytyksillä katsotaan, että kyse on sellaisesta ”joukkovahingosta”, jonka seurauksena oikeus valita oikeudellinen edustaja voi mainitun direktiivin mukaan (tai sen täydentämiseksi) siirtyä vakuutuksenottajalta vakuutuksenantajalle?
            
         
      (1)  EYVL L 185, s. 77.